Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: a hulladékgazdálkodásról szóló 2000. évi XLIII. törvény
Paragraph Index: 461

a hulladékgazdálkodásról szóló 2000. évi XLIII. törvény rendelkezik a lejárt szavatosságú növényvédõ szer és a növényvédõ szerrel szennyezett csomagolóeszköz hulladék megfelelõ, a környezetet nem szennyezõ módon történõ teljes körû kezelésérõl, biztonságos ártalmatlanításáról. A lejárt szavatosságú növényvédõ szereket, illetve a növényvédõ szerrel szennyezett csomagoló eszközöket, amennyiben a szer engedélyokirata másképpen nem rendelkezik, veszélyes hulladéknak kell tekinteni. A lejárt szavatosságú növényvédõ szerek és az üres göngyölegek kezelése és ártalmatlanítása gazdasági és szabályozási gondok miatt nem kielégítõen megoldott. A növényvédõ szer hulladék kezelése a vonatkozó rendelkezések alapján történik. A nem hasznosítható növényvédõ szer és a szennyezett göngyöleg hulladék ártalmatlanítási módja elsõsorban az égetés lehet, amely ma is több veszélyes hulladék égetõben gyakorlat. Az elmúlt években a kisüzemekben, a házi és a hobbikertekben felhasznált növényvédõ szerek és göngyölegei (elsõsorban a 2 liternél kisebb térfogatúak) zömmel a települési hulladéklerakókra kerültek, bár mennyiségük elhanyagolható. A mezõgazdasági közepes és nagyüzemek a selejtté vált növényvédõ szereket részben ártalmatlanították, nagyrészt azonban anyagi okokból tárolták. Jelenleg mintegy 1000 tonna, raktárakban gyûjtött csomagoló burkolat ártalmatlanításával kell számolni. A program keretében meg kell valósítani a folyamatosan képzõdõ hulladék felhasználótól történõ visszagyûjtését, majd a visszagyûjtött hulladék kezelése a gyártói felelõsség érvényesítésével megoldható. A felhalmozott készletek ártalmatlanítását szintén meg kell oldani. A kiürült növényvédõszeres göngyölegeknél fejlesztendõ a megfelelõ tisztítás. A mosás legcélszerûbben a permetlékeverés helyén történhet, a permetezõgép felhasználásával. Az új növényvédelmi törvény, illetve végrehajtási rendelete bevezeti a növényvédõ gépek típusvizsgálatát. Ennek követelményrendszere a gépeken elõírja göngyöleg ürítõ-mosó berendezések alkalmazását. További cél a göngyölegek egységesítése és szabványosítása, amely nagymértékben egyszerûsítené az ártalmatlanítást. A kezelhetõség megkönnyítésére a göngyölegeken a gyártóknak fel kell tüntetniük az ártalmatlanítására vonatkozó ajánlásokat. f12. Építési és bontási hulladék Az építési és bontási hulladék a jelenlegi gyakorlat szerint a lerakóhelyeken tetemes lerakási kapacitásokat foglal el. Az építési és bontási hulladék döntõ hányada — kivéve pl. a festék- és ragasztómaradékokat, az azbeszttartalmú szigeteléseket és az azbesztcementet, a szénkátránytartalmú bitumenhulladékot, a tartósítószerekkel kezelt fahulladékot — nem veszélyes inert hulladék. Az építési és bontási hulladék keletkezés mértékérõl jelenleg nincs rendszeres, szabályozott adatgyûjtés. A hulladékgazdálkodási helyzetet egy 1991. évi reprezentatív felmérésre és az akkori és a mai építõipari tevékenység volumenének összehasonlítására alapozott becsléssel lehet bemutatni. E szerint évente mintegy 10 millió tonna építési és bontási hulladék keletkezik (ebbõl 7 millió tonna a kitermelt föld). A kitermelt föld teljes mennyiségben felhasználható, míg a hulladékgazdálkodási szempontból figyelemre érdemes törmelék és hulladék összes mennyisége 3 millió tonna. A gazdasági, építési tevékenység fejlõdésével és a szigorodó hulladékgazdálkodási szabályozás hatására ez a mennyiség várhatóan folyamatosan növekedni fog. Szakértõi becslések szerint a hasznosítás aránya jelenleg 30% körüli (a kitermelt föld figyelmen kívül hagyásával). 2008-ig a hasznosítási hányadot legalább 50%-ra kell emelni. Ennek érdekében a megelõzést (bontott anyagok újrahasználata) és a hasznosítást preferáló jogszabályokat kell alkotni. Ezekben meg kell állapítani az építési és bon- 2002/154. szám tási hulladék kezelésének részletes szabályait, a másodlagos nyersanyag minõségi (felhasználhatósági) osztályba sorolását, felül kell vizsgálni az építõipari, útépítési, építési szabványokat. Módosítani kell a mûszaki irányelveket, a vizsgálati és minõsítési metodikákat. Az állami és önkormányzati tenderekben preferálni kell a hasznosítható építési hulladék felhasználását, elõ kell írni a hasznosítható építési hulladék meghatározott arányú alkalmazását egyes építési technológiáknál. E szabályokat az építésibontási engedélyekben érvényesíteni kell. Kiemelt figyelmet kell fordítani a bontási hulladékban megjelenõ azbeszttartalmú hulladékokra. E hulladékok kezelésére, illetve az épületek azbesztmentesítésére külön programban kell intézkedni. f12.1. Azbesztmentesítési program Az EU-jogharmonizációs tervben az azbeszt környezetszennyezés megelõzésérõl szóló 87/217/EGK számú tanácsi irányelv átvétele 2002. évre került tervezésre. A jogszabálynak a fentiek szerint még magyar jogszabállyal át nem vett, az azbesztmentesítések során betartandó, továbbá a hulladék kezelése, szállítása és ártalmatlanítása vonatkozásában megadott, meglehetõsen általánosan megfogalmazott rendelkezéseit kell tartalmaznia. Az épületekben alkalmazott szórt azbesztvakolatok mentesítése várhatóan mintegy tízéves program során történhet meg. Ezzel egyidejûleg az azbeszthulladék keletkezési üteme megnövekszik. A várhatóan mintegy 400 000 m felületen elhelyezett szórt azbeszt eltávolításából származó laza hulladék várható összmennyisége 25 000 m 3 (megfelel 6300 tonnának), aminek mintegy fele a lakáscélú, másik fele a kommunális, illetve ipari célú épületekbõl származik. Az azbesztcement termékek forgalmazása a

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes